Oomblikke nadat sy op die toneel tot stilstand gekom het, is haar motor gekaap met die kinders steeds daarin.
Koena sê die vrou, wie se identiteit sy nie kon bekend maak nie, was Dinsdagoggend omstreeks 07:00 op pad om haar 10-jarige seun en sesjarige dogter by die skool af te laai toe die voorval plaasgevind het.
“Die vrou het op die R61 tussen Mthatha en Ngcobo gereis toe sy glo ’n 13-jarige meisie in die middel van die pad raakry,” vertel Koena.
Sy sê die vrou het gelukkig nie teen ’n hoë spoed gery nie en het onmiddellik langs die pad stilgehou om te bepaal watter beserings die 13-jarige opgedoen het.
Koena sê ’n volskaalse polisieondersoek is van stapel gestuur. Sy sê die 13-jarige is na die hospitaal geneem en sal deel vorm van die ondersoek na die voorval.